Stanislaw Salamowitsch Tschertschessow
De Stanislaw Salamowitsch Tschertschessow (op Russesch: Станислав Саламович Черчесов, op Ossetesch: Черчесты Саламы фырт Станислав), gebuer den 2. September 1963 zu Alagir an Nordossetien, ass e russesche Foussballtrainer a fréiere Foussballspiller op der Golkipp-Positioun.

Hien huet a senger Profiscarrière ënner anerem fir Spartak Moskau (1984–88, 1989–93, 1995–96, 2002–03), fir Lokomotiw Moskau (1988–89), a fir den Innsbrucker FC Tirol/FC Wacker (1996–2002) gespillt. Vun 1989 bis 2000 huet den Tschertschessow aachtmol fir déi sowjetesch Foussballnationalekipp, zweemol fir d'Foussballekipp vun der Gemeinschaft vun den Onofhängege Staaten‎ an 39-mol fir déi russesch Foussballnationalekipp gespillt.

Zanter dem 18. Juli 2016 ass den Tschertschessow den Haapttrainer vun der russescher Foussballnationalekipp.

Säi Fils Stanislaw Tschertschessow-jun. spillt och als Golkipp.

Um Spaweck 

Gebuer 1963
Russesch Foussballtraineren
Spiller vun der russescher Foussballnationalekipp
Spiller vun der Foussballekipp vun der Gemeinschaft vun den Onofhängege Staaten
Spiller vun der sowjetescher Foussballnationalekipp